Saya mau tau Ciri mandiri dari Bunut. Jelaskan dalam bahasa sunda

Daun salambar kelirna hejo kolot konyod mencos katungtungna palebah cupat daun semu buleud. Urat daun katempo ngagurat semu bodas di handapeun daun, dipalebah handap daun uratna karasa ngajendul. Cupat daun kurang leuwih 2 – 3 cm kelirna hejo ngora, kaluar tina régang atawa dahan. Daun ngora atawa mibanda kelir hejo ngora, urat daun katembong semu koneng pias. Pucuk daun nu kakara bijil kelirna semu beureum, pucuk daun nu masih kuncup/kudu di simbutan ku salumpit.

Buah barijil tina dahan jeung regang, dina saranggeuy aya kana 1-2 siki buahna. Kelirna hejo semu konéng, terus robah kelirna semu beureum mangsa geus kolot Ukuranna laleutik kawas buah takokak, buleudanna atawa diaméter buahna  kurang leuwih 5 – 10 mm. Cupat buahna pondok aya kana 5 mm, napel kana dahan atawa tangkalna.

Tangkal mibanda kulit kai nu kasar kawas rorombeheun, kelirna na hawuk aya ogé nu semu coklat. R.egang jeung dahan nu ka palebah pucuk, kelirna héjo nepika hééjo ngora sarta tur semu borontok konéng  atawa bodas. Jangkung tangkalna bisa nepika 10 méter, kagolongkeun tangkal kai nu panjang umurna bisa hirup nepika puluhan taun. Tangkal nu geus kolot bakal bijil akar gantung tina dahan, sok disebut janggot.